A SIMPSON CSALÁD
SPRINGFIELDI ATOMERŐMŰ
FÉLIG FÁJDALOMMENTES FOGÁSZAT
Hoppá!
Ez lesz anya legjobb szülinapi reggelije.
Hé, Lis! Szerinted ennyi elég?
Csak még egyet!
Remélem, tetszeni fog neki az ajándékunk.
Az enyém jobban.
Ki ne örülne egy üveg igazi francia parfümnek
egyenesen a meleg Párizsból?
Négy dolcsi, plusz ÁFA.
Szerintem az általam készített üdvözlőlap jobban fog neki tetszeni.
Jaj, nagy ügy!
Száraz makarónitészta és ragasztó. Nahát!
SZERETLEK, ANYA! LISA
Stipi-stopi, én nyalom le a kanalat.
Lisa, a nyelvem a kanálra ragadt! A nyelvem!
Boldog szülinapot!
Hogy? Mi?
Itt a szülinapi reggelid.
Jaj, hát nem kedves?
- A szülinapom? - Nem!
Az én szülinapom?
Mit kaptam? Imádom a szülinapokat!
Nem, Homer, az enyém.
Nem tudod a saját feleséged szülinapját?
Hát persze, hogy tudom.
Azt hittétek, elfelejtettem?
- Ja. Mit adsz neki, apa? - Mit kap?
Egy nagyon figyelmes ajándékot.
De meglepetés.
Nagyon szép ez a reggel.
Járok egyet a környéken.
Szerintem elfelejtette, anya.
SPRINGFIELDI PLÁZA
TILOS A PARKOLÁS! NE PARKOLJON IDE!
Jaj, ne! Gyerünk!
Gyerünk! Nyissa ki!
Jó reggelt, vásárlók!
A Springfieldi Pláza fogadja önöket.
NEMZETKÖZI ÜZENETRÖGZÍTŐBOLT
Nem.
SZÁRÍTOTT MARHA
Túl sós.
FÜLLYUKASZTÁS
Passzolom.
TEVENYÁLRAKTÁR
Nem, túl nyálas.
PUCCOS MACÁK SZEXI FEHÉRNEMŰ
Túl izgató.
Patty, elment venni nekem valamit.
Jaj, Marge! Tudod, hogy sosem azt veszi, ami neked kell.
Mindig magának vesz valamit.
Mondjuk szerszámosdobozt.
Emlékszel, mikor szerszámosdobozt vett?
És Connie Chung.
És amikor egy Connie Chung-naptárral lepett meg?
Biztos nem direkt csinálja.
LEÉRTÉKELÉS
Homer vitt már engem francia étterembe,
a Chez Pierre-be.
És a Rozsdás Kagyló is jó hely.
Nem.
Majd mi viszünk valami jó helyre.
A Vesepecsenyébe.
Ahol a pincérek énekelnek?
- Homer! - Máris jövök.
Homer, este elmegyünk vacsorázni a Vesepecsenyébe.
Pompásan hangzik.
Csak mi ketten, és az énekesek.
- És a gyerekek. - Oké.
- És a nővéreim. - Ne!
VESEPECSENYE A BALLADÁK ÉS SALÁTÁK OTTHONA
Hogy táncoltunk esküvőnk estéjén…
Az én kedvesemmel
Milyen szép kimondani Mennyire szeretsz engem…
Közelebb hozzád, Istenem
Közelebb hozzád
Ó, parfüm!
FRANCIA PARFÜM
Nahát! Köszönöm, Bart.
- Szívesen, anya. - Harmincnégy éves.
Ideje újabb férfit találnia.
- Olyat, aki csukott szájjal eszik. - Mi, Patty?
Semmi. Edd csak a steaked!
Nézd, hogy habzsol!
Csak idő kérdése egy baleset.
Ismered a Heimlich-fogást?
- Nem. - Jó.
Az én ajándékom jobban tetszik neki.
- Nem. - De igen.
Akkor miért nem használta a parfümödet?
Igaz.
Anya, miért nem használod a parfümömet?
Különleges alkalomra tartogatom.
Mi a fenéről beszélsz? Ez több liter.
- Bart! - Ez az alkalom már így is különleges.
Ha még különlegesebbé tennénk, végül csak kevésbé lenne az.
- Értem. Mondom, jobban tetszik neki. - Jaj, egek!
Állj, várjatok!
Az én ajándékomat még nem bontotta ki.
Boldog szülinapot !
Boldog 34. szülinapot Mrs. Homer Simpson !
Boldog szülinapot !
Ne aggódj!
A máz biztos lejön.
Gyönyörű, nem?
Nehéz megítélni,
mert életemben nem tekéztem!
Hát, ha nem kell, akkor ismerek valakit, akinek igen.
Mindig azt mondod, beszélnünk kell.
Most is épp beszélek, ami azt illeti.
De mindjárt abbahagyom,
úgyhogy kérlek, mondj valamit te is, Marge!
Abbahagyom a beszédet… most.
Azt a tekegolyót magadnak vetted, nem nekem.
Mi? Nem.
A lyukakat a te kezedre fúrták.
Meg akartalak lepni.
Nem csaphatom le a kezed, hogy elvigyem a boltba.
Sosem akartad, hogy használjam.
Ha így érzel, visszaveszem.
Nem veheted vissza, így is a te neved áll rajta.
Hogy tudd, tőlem kaptad!
Homer, megtartom a golyót… magamnak!
Mi? De nem is tudsz tekézni. Hoppá!
Megtartom és használni fogom.
Kösz az ajándékot, Homer!
Hát… szívesen.
BARNEY ÚJ TEKEPÁLYÁJA
Elnézést, ezt hol dobjam el?
- Ott. - Köszönöm.
- Várjon! Kell egy pálya hozzá. - Nem, kösz.
- Dühösen érkeztem. - Nem tekézhet pálya nélkül.
- Nos, jó. - Rendben. Tessék!
Ezen vezetheti a pontokat.
- Hányas a lába? - Az ne érdekelje!
Utcai cipőben nem mehet a pályára. Tekecipőt kell viselnie.
Hányas méret?
- Ultrakeskeny 44-es. - Ultrakeskeny 44-es?
Ezek állnak ahhoz a legközelebb.
Egy 40-es és egy 46-os.
Köszönöm.
Egy kicsit meleg és nyirkos.
Százhúsz bábu és jobb ember lettem.
Nem értem, mi az, amit annyira másként csinálnék.
Jaj!
Szörnyen sajnálom.
Ez kizárólag az én hibám.
Örvendek!
Homer!
Nem.
Az csak… a golyó neve.
Marge vagyok.
Az ujjai keskenyek, nőiesek.
Túl keskenyek a golyóhoz, amit használ.
Valami könnyedebbre, finomabbra van szüksége.
Tessék. Használja az én golyómat!
Köszönöm, nem, Mr. Brunswick.
- Hívjon Jacques-nak! - Jacques.
Marge.
- A sajátomat használom. - Ahogy óhajtja.
Valamiért sokan ragaszkodnak olyan durva, ormótlan dolgokhoz,
mint ez a Homer.
- Kérdezhetek valami merészet? - Persze.
- Még sohasem tekézett? - Soha.
- Nem? - Nem.
Akkor megtanítom.
Nem akarom feltartani.
Nem tart fel. Profi vagyok.
Gurítson egyet, Marge! Hadd lássam, milyen formát fut!
Rendben, de nem vagyok túl jó.
Egyet le tudok ütni, de a többi bábu meg sem inog.
Segíthetek, Marge. Fogja a golyót!
Fogja Homert! Fogja!
Ó!
- Most gurítson! - De…
Gurítsa már!
Ön igazán jó tanár.
Igen, nagyon jó tanár vagyok, és mindenre megtaníthatom.
Elmondhatom, mit jelentenek azok a kicsi nyilak a padlón,
és miként kerülje el, hogy veszítsen.
Lefogadom, nem tudja, hogyan kell 5-7-10-et gurítani.
- Tudja, Marge? - Nem.
Kiáltsa: "A nyolcas egy zsaru!"
Nevessen csak! Engedje ki, Marge!
Nevessen hangosan! Fogyni fog tőle.
- Ez nagyon vicces. - Jó érzés.
Nem is gondoltam, hogy ennyi mindent tud ez a játék.
Mennyit kér az órákért?
- Huszonöt dollárt. - Huszonöt dollárt?
De 40 dollárt ér.
Rendben. Mikor kezdünk?
Már el is kezdtük.
Ez aztán az élet, igaz, gyerekek?
Forró pizza, az ételek királya.
Ne aggódj, apa! Nem olyan nehéz vigyázni ránk.
Lisa, én nem félek.
Szerintem remek, hogy végre egy kis időt tölthetünk együtt.
Mindig csak anyátok marad veletek, de most én jövök.
Mindig ilyen lassan telik az idő?
Először meg kell ismernie a pályáját.
Nézze, milyen sima! Milyen selymes a felszíne!
Simogassa! Élje át!
- Nagyon sima, igaz, Marge? - Nagyon.
- Sima? - Igen, nagyon.
- Igen? Sima? - Sima. Igen.
Enne is róla? Éhes?
- Igen. - Négy hagymakarikát!
Isteni!
Elismerésem a futárnak.
Oké, jól belakomáztunk.
Mi mást csinálhatunk?
Nézzük meg anyátok listáját!
Evés.
Ó, takarítás! Ne aggódjatok!
Egy perc, ha mindenki beszáll.
Rendben, eltakarítottunk.
És most… fektessük le Maggie-t!
Altató és jó éjt !
Feküdj le és aludj !
Hunyd be a szemed, ásíts !
Aludj szépen reggelig !
- Homer? - Mi?
Hogy ment a tekézés?
Nagyon embert próbáló hobbi.
Sport, drágám. Ez egy sport, te kis butus.
Szerintem holnap este sokkal jobban fog menni.
Igen?
Visszamész?
Persze. Ha nem bánod, hogy megint vigyáznod kell a gyerekekre.
Nem bánom.
Jó éjt, Homer!
Jó éjt!
- Ez a magáé. - Jaj, Jacques, ez pont jó.
Eltalálta a méretem, és rajta a nevem.
Ez tényleg az enyém.
Tizenhét dollár ötven.
Használja örömmel, drága!
Megjöttünk.
Nem kellett volna elhoznod.
Így akartam.
Marge, tudod, milyen gyönyörű vagy a holdfényben?
Ó, Jacques! Én férjnél vagyok.
Tudom.
Az eszem azt mondja: "Állj!", de a szívem és a csípőm mást üzen.
Marge, drágám, látni akarlak holnap.
De nem a tekepályáján.
Távol a guruló bábuk zajától.
- Találkozzunk egy villásreggelire! - Mi az a villásreggeli?
Imádnád. Nem igazán reggeli, nem is ebéd,
viszont az utolsó fogás egy szelet sárgadinnye.
Tehát nem azt kapjuk, mint egy reggelin,
de nagyon jó kis étkezés.
- Nem is tudom. - Marge, drágám…
tíz bábu van a szívemben.
Nyolcat már kiütöttél.
Az utolsó kettőt nem akarod?
Na, jó.
- Marge? - Igen, Homer?
Semmi.
Jaj, ne, a sulibusz!
Tessék, gyerekek! Különleges ebéd.
Sok jóság a fejlődő szervezetnek, és néhány finomság.
A mindenit!
Ma este megint tekézni mész, anya?
Igen, ami azt illeti.
Még egy kis nasi.
Ne aggódjatok! Apátok majd intézi a vacsorát.
Ma szerda. Szendvicsezünk.
Viszlát, Lisa!
Az én drága kis Lisám!
Viszlát, Bart! Az én különleges fiam!
Jó kis ebéd, mi, Lis?
Jaj, Bart, hát nem érted?
A pszichológusok ezt hívják "túlkompenzálásnak."
Anyát bűntudat gyötri, mert szétesőben a házassága.
Ne túlozz már!
Akármi is legyen, mi átvészeljük.
Bart, olvastam róla, mi lesz a gyerekekkel,
akiknek a szülei már nem szeretik egymást.
Nyolc szeparációs fázison mennek át.
Attól tartok, most járok a hármasnál.
Te a kettesnél: tagadás.
- Nem is. - De igen.
- Nem. - De igen.
De nem. Én nem tagadok!
Jól gondoltam.
SHORTY KÁVÉZÓJA
- Mimóza? - Férjes asszony vagyok.
Kérlek, ne hívj így!
Mimóza egy ital neve.
Narancslé és pezsgő.
Olyan drága vagy, hogy azt hitted, valami bántót mondok!
Nos, köszönöm.
Marge? Marge Simpson?
Emlékszik rám, ugye?
Helen Lovejoy vagyok, a tiszteletes pletykás neje.
Ó, igen, helló, Helen!
Éppen végeztem az evéssel és indultam,
amikor erre néztem, és mit láttam?
"Csak nem Marge Simpson
villásreggelizik egy férfival, aki nem a férje?"
Úgyhogy idejöttem köszönni.
- Mi csak… - Miattam ne aggódjon!
Csak tekeleckéket adok neki, köszönöm.
Nos, Marge, a bábuk a 3-7-10 ütésnél így állnak.
Legyen ez a kis ételdarab a golyó.
A golyó persze nagyobb, ezt tudja.
De ételhez képest ez is jó lesz.
Akkor, viszlát!
Vasárnap találkozunk a templomban, Marge.
- Viszlát, Helen! - Viszlát, Helen!
Milyen kedves barát!
Remélem, elüti valami.
A nevetésed zene füleimnek.
De ha azon is nevetsz, amit most mondok, abba belehalok,
mert nagyon komolyat akarok mondani,
talán megrázó is lesz.
Marge, drágám, szeretnélek újra látni.
Ez nem megrázó.
Távol a kíváncsi szemektől, távol a Helen-féléktől.
A lakásomon, a Fiesta Terrace-ban.
Már vártalak. Gyere, te gyönyörűség!
Megtisztelsz egy tánccal?
Persze.
Hű!
Neked aztán sok a trófeád!
Úgy tetszel nekem!
Nem tekézésért jár.
Olyan naiv vagy!
Szeretkezésért kaptam.
- Tényleg? - Igen.
Ó!
- Pezsgőt? - Kérek.
Tessék, drágám!
Köszönöm.
Milyen kozmikus erő hozott össze minket, Marge?
- A végzet? - Igen.
Egy isteni báburendező
tehetett minket egymás mellé.
Mint két törékeny tekebábu…
…bátran állva…
- …míg elkerülhetetlenül… - Eldőlünk.
Marge, beszélj hozzám!
Csütörtök jó lesz?
Nagyon is.
"Marge-nak"?
Apa, lenne kedved dobálni egy kicsit? Na, jó móka?
Fiam, a fejemet sem tudom felemelni, nemhogy egy labdát.
Ugyan, apa! Gyere!
Simpson megnézi a futót az egyesen. Menő. Jól játszik.
Itt a befejezés, és a dobás!
Apa, még csak nem is jajgattál!
Bocsi!
Jaj!
Lisa, igazad volt apuval kapcsolatban.
Valami nagyon nem stimmel.
Félsz, Bart? Üdv a hármas fázisban! Félelem.
Csinálnunk kell valamit.
Sajnálom, Bart. Szeretnék segíteni,
de lehúz az ötös fokozat, az önsajnálat.
Nézd, apa, nem tudom, mi folyik itt,
de egyszer adtál tanácsot, az talán segíthet!
Tanácsot? Ugyan már!
Igen, adtál.
Azt mondtad, ha valami zavar,
és túl hülye vagy, hogy megoldd,
akkor inkább fogd be a szád!
Így legalább nem rontasz rajta.
Jó tanács.
Marge, beszélhetnék veled?
- Persze. - Tudod, gondolkodtam.
Mindenki csinál mogyoróvajas-lekváros szendvicset,
de a lekvár általában kifolyik az oldalán,
és a fickó keze ragadós lesz.
De a tied a szendvicsben marad, ahogy kell.
Nem tudom, hogyan csinálod.
Azt hiszem, tehetséges vagy. Mindig is így gondoltam.
Csak sosem mondtam,
de most be kell vallanom, mit érzek.
Mert nem hiszem, hogy jó ötlet elnyomni az érzéseket.
Viszlát, feleségem!
Viszlát, Homer!
FIESTA TERRACE EGYEDÜLÁLLÓKNAK
Az élet legszebb percei.
Szebb, mint a tett, szebb, mint az emlék.
A várakozás pillanata.
Ó, Jacques, te jóképű ördögfajzat! Nézzenek oda!
Ma éjjel óriásit alakítasz!
SPRINGFIELDI ATOMERŐMŰ
- Nem vagy éhes, Homer? - Éhen halok.
Akkor miért nem eszed a szendvicsedet?
Hogy ehetném meg?
Ő készítette, csak ez maradt nekem.
Házassági gondok.
JELMEZBOLT
SPRINGFIELDI ATOMERŐMŰ FIESTA TERRACE
VIGYÁZAT! RADIOAKTÍV
Marge! Micsoda kellemes meglepetés!
- Hozzám jöttél, ugye? - Hát persze!
Ez az, Homer! Szép!
OKÉ VESZÉLY!
Mit mondjak a főnöknek?
Mondd meg neki, hogy az autóm hátsó ülésén leszek
a nővel, akit szeretek,
és tíz percig távol maradok!
A feliratot fordította: Zsámán Jetta